
44 DR 31.10.2011 

 
Saya hendak maklumkan bahawa memang ini salah satu daripada tugas 

MIDA iaitu untuk bertindak sebagai badan mengumpulkan maklumat mengenai syarikat 
mana-mana yang berminat untuk melabur termasuklah juga perkembangan terkini 
dalam bidang teknologi. Saya ingin memaklumkan bahawa kita telah pun 
melaksanakan kaedah baru menjalankan tugas satunya ialah dengan bekerjasama 
dengan pihak bank-bank yang beroperasi di Malaysia umpamanya bank asing, mereka 
telah membantu kita dalam memberikan maklumat tentang pelabur. 

Juga kita telah mula kaedah untuk berurusan ataupun berbincang dengan 
Malaysian Diaspora, rakyat Malaysia yang tinggal di luar negara ramai di seluruh dunia, 
mereka merupakan juga sumber yang penting untuk mendapatkan maklumat 
intelligence. Jadi saya ingin mengucapkan terima kasih Yang Berhormat Arau 
memberikan cadangan-cadangan tersebut. Kita ada 24 pejabat luar negara MIDA dan 
mereka sentiasa bekerja keras bukan sahaja untuk menjalankan tugas sebagai 
konvensional iaitu menggalakkan pelaburan dan berjumpa dengan pelabur tetapi 
mengumpulkan maklumat termasuklah maklumat intelligence dan bekerjasama dengan 
pihak bank dan rakyat Malaysia dan syarikat Malaysia yang beroperasi di luar negara. 

Yang Berhormat Jempol mencadangkan supaya dana RM150 juta yang 
diperuntukkan kepada SME Bank hendaklah diberi keutamaan kepada pengusaha bas 
sekolah. RM150 juta ini untuk makluman Ahli-ahli Yang Berhormat ialah untuk bas 
sekolah, bas berhenti-henti dan juga bas mini luar bandar. Jadi kita sedang berbincang. 
Pihak SME Bank sedang berbincang dengan Suruhanjaya Pengangkutan Awam Darat 
(SPAD) dan insya-Allah cadangan Yang Berhormat Jempol akan diberi perhatian. 

Yang Berhormat Labuan telah membangkitkan perlunya MITI mewujudkan 
agensi untuk membantu PKS di Labuan. Untuk makluman Yang Berhormat di Labuan 
ada 1,800 Perusahaan Kecil dan Sederhana (PKS) dan kita akan membincangkan 
dengan Yang Berhormat Labuan bagaimana boleh kita meningkatkan bantuan yang 
diberikan oleh kerajaan kepada IKS, PKS di Labuan. Seperti Yang Berhormat sedia 
maklum ada kawasan 100 ekar Labuan Halal Hub yang sudah pun mula dibangunkan. 
Kita akan berbincang dengan Yang Berhormat Labuan bagaimana boleh kita bantu 
untuk membangunkan Labuan Halal Hub berkenaan. 

Yang Berhormat Silam telah mencadangkan supaya kita beri perhatian kepada 
PKS di Sabah, terima kasih Yang Berhormat Silam. Kita ada empat kementerian dan 
tujuh agensi terlibat untuk membantu PKS di Sabah dan dalam hal ini kita juga akan 
membincangkan dengan Yang Berhormat Silam bagaimana boleh kita tingkatkan 
peranan agensi kerajaan dan membantu PKS di negeri tersebut. Yang Berhormat 
Sabak Bernam menyarankan supaya menubuhkan pusat pembangunan PKS di setiap 
daerah. Ini satu cadangan yang sukar untuk dilaksanakan kerana SME Corp. 
umpamanya mempunyai pejabat hampir di setiap buah negeri dan adalah di luar 
kemampuan kerajaan untuk mewujudkan setiap pejabat di setiap daerah. 

Seterusnya Yang Berhormat Klang membangkitkan tentang daya saing 
negara. Saya hendak maklumkan bahawa hasil daripada transformasi yang dibuat oleh 
kerajaan kita dapati bahawa daya saing negara telah meningkat, imej negara semakin 
meningkat di mata pelabur-pelabur dan juga penganalisis di luar negara. Ini dapat 
dilihat daripada ranking yang dibuat oleh beberapa pihak tertentu kecuali dalam satu 
kes ranking kita meningkat. Pertamanya yang dibuat oleh World Economic Forum 
umpamanya kita naik lima tangga daripada tangga 26 ke tangga 21. Keduanya yang 
dibuat oleh Bank Dunia Doing Business 2012 tangga 23 naik ke tangga 18. 

■1440 

 Bagi IMD iaitu Institute for Management Development, ini kita merosot sedikit 
daripada 10 ke 16. Umumnya imej Malaysia semakin meningkat, daya saing Malaysia 
semakin baik dan ada beberapa perkara yang kita harus banggakan umpamanya 
berkaitan access to credit ataupun pembiayaan kita nombor satu dalam dunia empat 
tahun berturut-turut. Maknanya mengikut perbandingan yang dibuat oleh beberapa 
agensi antarabangsa kita menduduki tempat pertama dalam dunia dalam aspek access 
to credit. Begitu jugalah berkaitan dengan investor protection ataupun perlindungan 
kepada pelaburan, kita menduduki tempat keempat dalam dunia. Jadi ini harus kita 
banggakan.  

Kita juga merupakan Pusat Kewangan Islam Antarabangsa yang terunggul 
dalam dunia. Ini menunjukkan bahawa kita mempunyai daya saing yang tinggi.  



Saya hendak maklumkan bahawa memang ini salah satu daripada tugas. MIDA iaitu untuk bertindak sebagai badan mengumpulkan maklumat mengenai syarikat mana-mana yang berminat untuk melabur termasuklah juga perkembangan terkini dalam bidang teknologi. Saya ingin memaklumkan bahawa kita telah pun melaksanakan kaedah baru menjalankan tugas satunya ialah dengan bekerjasama dengan pihak bank-bank yang beroperasi di Malaysia umpamanya bank asing, mereka telah membantu kita dalam memberikan maklumat tentang pelabur. Juga kita telah mula kaedah untuk berurusan ataupun berbincang dengan Malaysian Diaspora, rakyat Malaysia yang tinggal di luar negara ramai di seluruh dunia, mereka merupakan juga sumber yang penting untuk mendapatkan maklumat intelligence. Jadi saya ingin mengucapkan terima kasih Yang Berhormat Arau memberikan cadangan-cadangan tersebut. Kita ada 24 pejabat luar negara MIDA dan mereka sentiasa bekerja keras bukan sahaja untuk menjalankan tugas sebagai konvensional iaitu menggalakkan pelaburan dan berjumpa dengan pelabur tetapi mengumpulkan maklumat termasuklah maklumat intelligence dan bekerjasama dengan pihak bank dan rakyat Malaysia dan syarikat Malaysia yang beroperasi di luar negara. Yang Berhormat Jempol mencadangkan supaya dana RM150 juta yang diperuntukkan kepada SME Bank hendaklah diberi keutamaan kepada pengusaha bas sekolah. RM150 juta ini untuk makluman Ahli-ahli Yang Berhormat ialah untuk bas sekolah, bas berhenti-henti dan juga bas mini luar bandar. Jadi kita sedang berbincang. Pihak SME Bank sedang berbincang dengan Suruhanjaya Pengangkutan Awam Darat (SPAD) dan insya-Allah cadangan Yang Berhormat Jempol akan diberi perhatian. Yang Berhormat Labuan telah membangkitkan perlunya MITI mewujudkan agensi untuk membantu PKS di Labuan. Untuk makluman Yang Berhormat di Labuan ada 1,800 Perusahaan Kecil dan Sederhana (PKS) dan kita akan membincangkan dengan Yang Berhormat Labuan bagaimana boleh kita meningkatkan bantuan yang diberikan oleh kerajaan kepada IKS, PKS di Labuan. Seperti Yang Berhormat sedia maklum ada kawasan 100 ekar Labuan Halal Hub yang sudah pun mula dibangunkan. Kita akan berbincang dengan Yang Berhormat Labuan bagaimana boleh kita bantu untuk membangunkan Labuan Halal Hub berkenaan. Yang Berhormat Silam telah mencadangkan supaya kita beri perhatian kepada PKS di Sabah, terima kasih Yang Berhormat Silam. Kita ada empat kementerian dan tujuh agensi terlibat untuk membantu PKS di Sabah dan dalam hal ini kita juga akan membincangkan dengan Yang Berhormat Silam bagaimana boleh kita tingkatkan peranan agensi kerajaan dan membantu PKS di negeri tersebut. Yang Berhormat Sabak Bernam menyarankan supaya menubuhkan pusat pembangunan PKS di setiap daerah. Ini satu cadangan yang sukar untuk dilaksanakan kerana SME Corp. umpamanya mempunyai pejabat hampir di setiap buah negeri dan adalah di luar kemampuan kerajaan untuk mewujudkan setiap pejabat di setiap daerah. Seterusnya Yang Berhormat Klang membangkitkan tentang daya saing negara. Saya hendak maklumkan bahawa hasil daripada transformasi yang dibuat oleh kerajaan kita dapati bahawa daya saing negara telah meningkat, imej negara semakin meningkat di mata pelabur-pelabur dan juga penganalisis di luar negara. Ini dapat dilihat daripada ranking yang dibuat oleh beberapa pihak tertentu kecuali dalam satu kes ranking kita meningkat. Pertamanya yang dibuat oleh World Economic Forum umpamanya kita naik lima tangga daripada tangga 26 ke tangga 21. Keduanya yang dibuat oleh Bank Dunia Doing Business 2012 tangga 23 naik ke tangga 18. #1440. Bagi IMD iaitu Institute for Management Development, ini kita merosot sedikit daripada 10 ke 16. Umumnya imej Malaysia semakin meningkat, daya saing Malaysia semakin baik dan ada beberapa perkara yang kita harus banggakan umpamanya berkaitan access to credit ataupun pembiayaan kita nombor satu dalam dunia empat tahun berturut-turut. Maknanya mengikut perbandingan yang dibuat oleh beberapa agensi antarabangsa kita menduduki tempat pertama dalam dunia dalam aspek access to credit. Begitu jugalah berkaitan dengan investor protection ataupun perlindungan kepada pelaburan, kita menduduki tempat keempat dalam dunia. Jadi ini harus kita banggakan. Kita juga merupakan Pusat Kewangan Islam Antarabangsa yang terunggul dalam dunia. Ini menunjukkan bahawa kita mempunyai daya saing yang tinggi.